open-index/open-wikipedia-markdown huggingface dataset:
თურქეთის ეკონომიკა

**თურქეთის ეკონომიკა** სსფ-ს მიერ განისაზღვრება, როგორც განვითარებადი საბაზრო ეკონომიკა. ცენტრალური სადაზვერვო სააგენტოს წიგნის (World Factbook) მიხედვით თურქეთი მსოფლიოს განვითარებული ქვეყნების სიაშია. ასევე, თურქეთი ეკონომისტების და პოლიტიკური მეცნიერების მიერ განისაზღვრება, როგორც მსოფლიოს ერთ-ერთი ახლად ინდუსტრიალიზებული ქვეყანა. თურქეთი მსოფლიოს მე-18 უდიდესი ნომინალური მშპ-ს

ცენტრალური სადაზვერვო სააგენტოს მიერ, თურქეთი კლასიფიცირდება, როგორც განვითარებული ქვეყანა. თურქეთი, ხშირად კლასიფიცირდება, როგორც ახლად განვითარებული ქვეყანა, ეკონომისტების და პოლიტიკური მეცნიერების მიერ; ხოლო „Merrill Lynch“-ის, მსოფლიო ბანკის და ეკონომისტის აღწერით, თურქეთი კლასიფიცირდება, როგორც განვითარებადი საბაზრო ეკონომიკის მქონე ქვეყანა.

მსოფლიო ბანკი ყოფს თურქეთს, როგორც ზედა საშუალო შემოსავლების მქონე ქვეყანა ერთ სულ მოსახლეზე მშპ-ს თვალსაზრისით 2007 წლის მიხედვით.

2009 წელს თურქეთის მთავრობამ მიმართა სხვადასხვა ეკონომიკური სტიმულირების ზომებს, რათა შეამციროს 2007-2012 წლის გლობალური ფინანსური კრიზისის გავლენა, როგორიცაა: დროებით გადასახადის შემცირება ავტომობილებზე, საყოფაცხოვრებო ნივთებზე და საცხოვრებლებზე. შედეგად, წარმოების გრძელვადიანი სამომხმარებლო საქონელი 7.2%-ით გაიზარდა, მიუხედავად საავტომობილო წარმოების შემცირებისა.

## სქოლიო
კატეგორია:თურქეთის ეკონომიკა
კატეგორია:ევროპის ეკონომიკა ქვეყნების მიხედვით
ფიში (მდინარე)

left|thumb
**ფიში**, ასევე **ფისი** (, ) — მდინარე ნამიბიაში.

ფიში ნამიბიის ყველაზე უფრო დიდი მდინარეა, ყველაზე დიდი აუზით. მდინარის სიგრძე შეადგენს 650 კმ-ს და სათავეს იღებს ნაუკლუფტის მთებიდან. რადგანაც მდინარე უფრო მეტად მიედინება ქვეყნის ყველაზე უფრო მეტად მშრალ და გაუდაბნოებულ რაიონებში (მაგალითად კალაჰარი), ის წყლით ივსება მხოლოდ პერიოდულად. მასზე ნაოსნობა შეუძლებელია.

ფიში სათავეს იღებს მდინარე ეინასის მდინარე ონიჰაბთან შეერთების ადგილიდან. ქალაქ მარიენტალთან, რეგიონის ადმინისტრაციულ ცენტრთან, მდინარე ფიშზე აშენებულია ქვეყანაში ყველაზე დიდი ჰარდაპის კაშხალი, რომელიც ქმნის მტკნარი წყლის წყალსაცავს. მდინარეს აქვს რამდენიმე შენაკადი.

მდინარე ფიშის ნაპირებზე მდებარეობენ ქალაქები მარიენტალი, გიბეონი და ზეჰეიმი. თავის ქვედა დინებაში მდინარე ქმნის ფიშის კანიონს, სიგრძით 160 კმ-ს. კურორტ აი-აისის სამხრეთ-დასავლეთით ფიში ჩაედინება მდინარე ორანჟში, მისი ატლანტის ოკეანის შესართავამდე 100 კმ-ში.

## იხილეთ აგრეთვე
*ნამიბიის მდინარეების სია

## სქოლიო
კატეგორია:ნამიბიის მდინარეები
პეტრე IV რარეში

**პეტრე IV რარეში** () — მოლდოვის სამთავროს მთავარი 1527-1538 და 1541-1547 წლებში. შტეფან III დიდის შვილი.

1526 წელს უნგრელებმა ოსმალეთის იმპერიასთან წააგეს მოჰაჩის ბრძოლა, რამაც გამოიწვია ოსმალთა აღზევება. ასეთ პირობებში 1527 წელს ხელისუფლებაში მოვიდა პეტრე IV რარეში, რომელიც იძულებული გახდა გაეზარდა ხარკი ოსმალებისათვის. პეტრე IV ატარებდა აქტიურ საშინაო პოლიტიკას, იბრძოდა ცენტრალური ხელისუფლების გაძლიერებისათვის. 1530 წელს შეეცადა დაებრუნებინა პოკუტია. დაიკავა კიდეც სადავო ტერიტორია, თუმცა 1531 წლის 22 აგვისტოს პოლონეთის არმიამ დაამარცხა ობერტინის ბრძოლაში და მოლდოვის ძალებმა უკან დაიხიეს. 1532 წელს პოლონეთთან დადო ზავი. 

1538 წელს მოლდოვაში შეიჭრა ოსმალეთის სულთანი სულეიმან დიდებული, აღმოსავლეთიდან ყირიმელი თათრები, ხოლოჩრდილოეთიდან პოლონელები. თავდაპირველად რარეშის ძალებმა წინააღმდეგობა გაუწიეს ოსმალებს და დაამარცხეს კიდეც ხოტინთან, მაგრამ ოსმალების მიერ დედაქალაქ სუჩავის აღებისა და თავადების გამყიდველობის შემდეგ პეტრე რარეში გაიქცა ქვეყნიდან. აქედან მოყოლებული მოლდოვა საბოლოოდ მოექცა ოსმალეთის იმპერიის გავლენის სფეროში. 1541 წელს პეტრე IV-მ ოსმალეთის სულთნისაგან კვლავ მიიღო მთავრის ტახტი, თუმცა ამის საფასურად ხარკი გაუზარდა, სუჩავაში დატოვეს ოსმალური გარნიზონი, ხოლო შვილი ილია მძევლად გააგზავნა სტამბოლში. 1542 წელს დადო ანტიოსმალური ხელშეკრულება ჰაბსბურგებთან, ასევე დაუკავშირდა რუსეთს.

გარდაიცვალა 1546 წლის 3 სექტემბერს.

## რესურსები ინტერნეტში
* მუშატების ოჯახის გენეალოგია 

კატეგორია:მოლდოვის მმართველები
კატეგორია:დაბადებული 1487
კატეგორია:გარდაცვლილი 1546
კენ როლსტონი

**კენ როლსტონი** — ამერიკელი ვიდეო თამაშებისა და სამაგიდო თამაშების დიზაინერი, რომელიც ცნობილია კომპანია West End Games-თან თანამშრომლობითა და ცნობილი თამაშის *The Elder Scrolls* სერიის შექმნით. 2007 წლის თებერვალს მიწვეული იქნა კომპანია Big Huge Games-ში ახალი როლური ვიდეო თამაშის შესაქმნელად.
იგი 1982 წლიდან მოყოლებული დაკავებული არის ამ პროფესიით.

## რესურსები ინტერნეტში
*  MobyGames-ზე
## სქოლიო
კატეგორია:ამერიკელი ვიდეო თამაშების დიზაინერები
კატეგორია:სამაგიდო თამაშების დიზაინერები
კატეგორია:Dungeons & Dragons-ის გეიმდიზაინერები
კატეგორია:როლური ვიდეო თამაშების დიზაინერები
კატეგორია:ცოცხალი ადამიანები
სექსუალური კანიბალიზმი

**სექსუალური კანიბალიზმი** — სქესობრივი ქცევის თავისებურება მწერებსა და ობობებში. ძირითადად გავრცელებულია მწერებში (უმეტესწილად ობობებში, ჩოქელებში) ასევე გვხვდება უხერხემლო, კიბოსნაირნთა და მოლუსკების ტიპის კლასებში. ეს არის ქცევა, სადაც მდედრი შეწყვილების აქტის დასრულების შემდეგ ჭამს მის პარტნიორს. მოვლენა აიხსნება იმით, რომ მდედრს შთამომავლობის გასაგრძელებლად სჭირდება ენერგია, საკვები. იგივე აზრზეა მამრიც, თუმცა ყოველთვის არ არის მზად საკუთარი თავი გაწიროს. ზოგიერთი ობობის სახეობა კოპულაციამდე წინასწარ იმარაგებს ნადავლს მდედრისთვის, ზოგიც სასქესო ორგანოს ტოვებს მდედრის სხეულში. ვინაიდან სექსუალური კანიბალიზმის შემთხვევა ყოველთვის დაკავშირებულია სქესობრივ დიმორფიზმთან, არსებობს მოსაზრება, რომ გაცილებით დიდი ზომის მდედრი იმ მომენტში ვერ აღიქვამს მცირე ზომის მამრს როგორც პარტნიორს და უყურებს როგორც სხვა ნებისმიერ მსხვერპლს.

## რესურსები ინტერნეტში
* სექსუალური კანიბალიზმი 

კატეგორია:კანიბალიზმი
თერგვაული

**თერგვაული**, *თერგაული* — ღვთისშვილი, „თეთრი მთის ქორი“, კისტნელი (პირიქითა ხევსურეთი) ჰეროსი, ერთ-ერთი უძველესი მითოსური სახე (ხატი, ღვთის ნასახი) ფშავ-ხევსურულ მითოლოგიაში, მყინვარწვერთან ზედწოდებით დაკავშირებული გმირი, ქართული თეოგონიის გამოკვეთილი სახე, ღმერთ მორიგეს ნასახი (გაჩენილი), კოპალას და ბაადურის თანამებრძოლი, დევთა და ქაჯთა მტერი. 

უფრო ცნობილია მითი თერგვაულის და ქაჯების ბრძოლისა, რომელიც შემდეგში მდგომარეობს. 

როცა კოპალა ქაჯთა მეფემ ბუქრამ ზღვის მორევში შეიტყუა და დაატყვევა, ერთი წლის თავზე მორიგემ ღვთისშვილებს უბრძანა, კოპალა გამოიხსენითო. თერგვაულმა ღვთის კარი (ციური სასახლე) მიატოვა, ქაჯეთს გაეშურა, ქაჯთა ბაზარზე ნახა ერთი ღვთის ნასახი, ქაჯებს დაეჭირათ და სახედარივით ზედ ასხდებოდნენ. თერგვაული იცნეს. დაესია ქაჯთა ლაშქარი უფლისშვილს, „თეთრსა მთის ქორსა თერგვაულსა“. ერთი თანამებრძოლი ახლდა, კალთაში ებღაუჭებოდა, ქაჯები დამიჭერენო, შველას ითხოვდა. თერგვაულმა საგმირო იარაღი კაბის კალთაში დამალა, შავი ბადე გადაიცვა, ალბათ უჩინარის ჯადოსნური მოსასხამი. ქაჯებმა თავიანთ ხელმწიფეს ბუქრას აუწყეს, ღვთისშვილი მოსულა, შავი ბადე გადაუცვამს ვერას გავხდითო. წამოშავდა ბუმბერაზი ბუქრა, მთის ოდენა იყო ქაჯთა მეუფე, ცხრა თავი ება, თითო თავზე თითო თვალი ება ცხრასახიანს. საშინელი მყვირალა იყო, ხმიანობდა და მის ხმიანობაზე ზღვა ირყეოდა. ცხრა სახე დაეცქვიტა, მკლავებს აქნევდა. თერგვაულმა მის მოახლოებაზე ჰაერში ოქროქსოვილი გაშალა, გააჩერა, ზედ შედგა, ასლიტრიანი იარაღი გააშიშვლა, ცეცხლოვანი ისრები სტყორცნა ქაჯებს, სივრცეს ცეცხლი გაუჩინა. შედრკა ბუქრაი, ცხრავე თვალით ატირდა („მანანი დაყარა“). ვერ გაუძლო ცეცხლსა და ცის ქუხილს. ქაჯები შავ მორევს მიაწყდნენ. ბუქრამ ღვთისშვილს მუხლი მოუყარა. ნაპირზე დახვავებული მარგალიტი ახვეტა გმირმა, კალთით წამოიღო, ღვთის კარზე მიართვა მორიგეს, უზენაეს ღმერთს. კოპალაც გამოიყვანა, ქაჯთა მორევში ნატყვევნია.

დარგის სპეციალისტები სწორად მიიჩნევენ თერგვაულის სახელის ეტიმოლოგიური ძირის ძიებას უძველეს ქართულ ონომასტიკაში: თარგამოსი ქართველთა მითური წინაპარია და თერგი — ჩვენი მდინარე. თერგვაული — თერგიული —  თერგი — თარგამოსი უდავოდ სარწმუნო ეტომოლოგია უნდა იყოს, დაკავშირებული ქართულ თეოგონიასთანა.

## იხილეთ აგრეთვე
*მორიგე
*ღვთისშვილნი
*ბაადური
*კოპალა

## ლიტერატურა
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

## სქოლიო
კატეგორია:ქართული მითების პერსონაჟები
წყლის დედა

**წყლის დედა** (მეგრ. წყარიშდიდა, წყაროშმაფა) — წყალთა პატრონი, დაახლოებით ბერძნული ნიმფების მსგავსი, ქართული მითოლოგიის ორიგინალური სახე, სიმურ დალი, წყალთა ნიჭის გამგებელი. 

ახალწლის დილას წყალს მოპარავენ, სამაგიეროდ ნიჭს უტოვებენ („წყალო ნიჭი მოგიტანე, ბედი გამომატანე“). ვინც ამ წარმართული ცერემონიის შემდეგ წყლის აღებას დაასწრებს, ბარაქიანი და ბედნიერი წელი დაუდგება. კულტი გავრცელებულია მრავალ კუთხეში. სვანეთში არის წყლის შელოცვა, კურთხევა, მაგრამ არაა წყლის დედა.

## ლიტერატურა
*
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

კატეგორია:მეგრული მითების პერსონაჟები
ჯერემი სოული

**ჯერემი სოული** (; დ. 19 დეკემბერი, 1975) — ამერიკელი კომპოზიტორი, რომელიც ქმნის საუნდტრეკებს ფილმების, სატელევიზიო შოუებისა და ვიდეო თამაშებისთვის. მიღებული აქვს სხვადასხვა ჯილდო. მან შექმნა საუნდტერეკი 60-ზე მეტი თამაშისთვის და სხვა უმრავი ნამუშევარი თავისი კარიერის განმვალობაში. იგი ყველაზე მეტად ცნობილი არის *The Elder Scrolls*-ისა და *Guild Wars*-ის სერიებზე მუშაობით.

## რესურსები ინტერნეტში
## სქოლიო
კატეგორია:დაბადებული 19 დეკემბერი
კატეგორია:დაბადებული 1975
კატეგორია:ამერიკელი მამაკაცი კომპოზიტორები
კატეგორია:ვიდეო თამაშების კომპოზიტორები
კატეგორია:ცოცხალი ადამიანები
ბობოყვათის სამი მღვდელმთავრის ეკლესია

**ბობოყვათის სამი მღვდელმთავრის ეკლესია** — ეკლესია საქართველოში, აჭარის ავტონომიური რესპუბლიკის, ქობულეთის მუნიციპალიტეტის სოფელ ბობოყვათში. სამი მღვდელმთავრის წმინდა ბასილი დიდის, წმინდა გრიგოლ ღვთისმეტყველისა და წმინდა იოანე ოქროპირის სახელობის ეკლესიის მშენებლობა დაიწყო 1999, დასრულდა 2009 წელს. სამი მღვდელმთავრის ეკლესიაში ინახება 28 წმინდანის სიწმინდე. ტაძრის დღესასწაული 12 თებერვალს აღინიშნება.

## რესურსები ინტერნეტში
* სამი მღვდელმთავრის ეკლესია 

კატეგორია:ქობულეთის მუნიციპალიტეტის ტაძრები
კატეგორია:XX საუკუნის ეკლესიები
ქაჯავეთი

**ქაჯავეთი**, *ქაჯუეთი*, *ქაჯეთი* — ქაჯთა ციხე-ქალაქი, სამეფო, რასაც ქართულ ფოლკლორში „მაშვრალი გიორგი“ ებრძვის და ამარცხებს, გამოჰყავს სამძიმარი, მზექალა, აშექალა, ნათლავს და დობილებად აქცევს. ცნობილია ხევსურული ლექსი: 
:„ქაჯეთს რას დაიარები, გიორგი სვილის ფერაო?...“
:„...ვალი მიკიდავ, ვალსა ვთხოვ, რას მკითხავ ქრისტეს დედაო?“ (გვიანდელი ვერსია). 
ძალზე საგულისხმოა ქაჯეთს ლაშქრობის და ქალის დახსნის ეს მოტივი, რაც გენიალურ პოეტურ რანგში აამაღლა რუსთაველმა.

## ლიტერატურა
*
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

კატეგორია:ქართული მითოლოგია
შავხანი

**შავხანი** — მჭედლობის ღმერთი სვანურ მითოლოგიაში.  ციური ჯაჭვისა და უფსკრულზე გადადებული რკინის ხიდის გამჭედავი, მჭედელთა თაობების მამამთავრად გვევლინება (ბოლო დროსაც იყო სოფელ ჭუბერში ოსტატი მჭედელი შავხანი). მის მიერ გადებულ ხიდზე კაცი გადადიოდა; დევი კი ძირს ვარდებოდა. ბერძენთა მჭედლობის ღმერთის, ჰეფესტოს მსგავსად, შავხანიც კოჭლია – როცა სამჭედლოში ეძინა, ერთმა დევმა გრდემლი გადააბრუნა, მძინარე შავხანს მარჯვენა თეძოზე დასცა და დააკოჭლა.

## ლიტერატურა
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

## სქოლიო
კატეგორია:ქართული მითოლოგია
კატეგორია:სვანური მითოლოგია
კატეგორია:ქართული მითების პერსონაჟები
კატეგორია:სვანური მითების პერსონაჟები
შავეთი

**შავეთი** — სულეთი, საიქიო, სადაც კუპრის (ასფლასტოსის) მდინარეები მიედინება (ფშავ-ხევსურული გადმოცემებით). ამ „ქართულ სტიქსზე“ ბეწვის ხიდია, საიდანაც ცოდვილთა ნაკადი მდუღარე კუპრში ცვივა, უცოდველნი გაღმა გადადიან.
:„რა იცის წუთისოფელმა, შავეთს რა სამართალია?“ (ხალხ.)
:„შავეთში გამგზავრებულსა ცხენი წამექცეს წყალშია“ (ვაჟა)
შავი ქართულ მითოლოგიაშიც ტანჯვისა და ვაების სიმბოლოა. მასთან უძლურნი არიან თვით ქვეყნიერების გამრიგე და ღვთისშვილნი.

## ლიტერატურა
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

კატეგორია:ქართული მითოლოგია
კლასიკოსების ხეივანი

**კლასიკოსების ხეივანი** () — სკულპტურული კომპლექსი შტეფან დიდის პარკში (კიშინიოვი, მოლდოვა).

## მიმოხილვა 
ხეივანი შემკულია წითელი გრანიტისგან გაკეთებული რუმინული ლიტერატურის და პოლიტიკური მოღვაწეების ბიუსტებით. ხეივანი განთავსებულია შტეფან დიდის ბულვარსა და ალექსანდრე პუშკინის ბრინჯაოს ბიუსტს შორის. ხეივანი გაკეთებულია 1958 წელს და წარმოადგენს კიშინოვის ერთ-ერთ მთავარ ღირსშესანიშნაობას. თავიდან მხოლოდ 12 სკულპტურა იყო, თუმცა საბჭოთა კავშირის დაცემის შემდეგ მანამდე აკრძალული რუმინელი და მოლდოველი მწერლები დაამატეს.

## ბიუსტები 
thumb|2006
thumb
thumb
კლასიკოსების ხეივანი შედგება 28 ბიუსტისაგან (პუშკინის ბიუსტის ჩათვლით, რომელიც ხეივნის თავში დგას).

## ლიტერატურა 
* Călina Trifan, "Aleea Clasicilor", Chişinău, Editura "Arc", 2009.

## სქოლიო 
კატეგორია:მოლდოვური კულტურა
კატეგორია:მოლდოვის ტურიზმი
ჯურხაი

**ჯურხაი**, *ვოჟა ჯურხაი* —  ლეგენდარული ქართული გმირი, მამულიშვილი, რომლის სახე ერთადერთ კლასიკურ ოთხსტრიქონიან ლექსში შემორჩენილა:
:„ბეთლემის კარზე კიდია
:ვოჟა ჯურხაის ფარიო,
:მოუვლის ომის წადილი,
:ხანდისხან შასძრავს ქარიო.“
„ჯურხაის ფარიც“ ნიმუშია ჰერდერის თვალსაზრისისა, რომ ხალხური ლექსი ეროვნული სულის უტყუარი გამოვლინებაა.

## ლიტერატურა
*
**აკაკი გელოვანი*, მითოლოგიური ლექსიკონი — გამომცემლობა „საბჭოთა საქართველო“, თბ., 1983.

## კომენტარები
კატეგორია:ქართული მითების პერსონაჟები
Gamebryo

**Gamebryo**  — თამაშის ძრავა, შექმნილი კომპანია Numerical Design Limited-ის მიერ, რომელიც იქცა NetImmerse ძრავის მემკვიდრედ და გამოყენებულია ვიდეო თამაშების შემქმნელი კომპანიების Atlus, Trion Worlds, 2K Games, Disney, Ubisoft, Bethesda Softworks, Sony-სა და NCsoft-ის მიერ სხვადასხვა პლატფრომების თამაშებში.

## აღწერა
ძრავას აქვს შემდეგი პლატფორმების მხარდაჭერა:

*GNU/Linux (OpenGL)
*Windows
*GameCube (1.2 ვერსიამდე)
*Wii
*PlayStation 2 (1.2 ვერსიამდე)
*PlayStation 3
*Xbox (1.2 ვერსია)
*Xbox 360  (Xbox Live Arcade-ის ჩათვლით)

## რესურსები ინტერნეტში
* GameBryo-ის ოფიციალური საიტი
* Emergent Game Technologies-ის ოფიციალური საიტი

## სქოლიო
კატეგორია:ლინუქსის თამაშის ძრავები
კატეგორია:Gamebryo ძრავის თამაშები
კატეგორია:NetImmerse ძრავის თამაშები
კატეგორია:ვიდეო თამაშების ძრავები
ჯერ კიდევ ელისი

**ჯერ კიდევ ელისი** () — ამერიკელი მწერლის და ნეირობიოლოგის, ლიზა ჯენოვას სადებიუტო რომანი. პირველად გამოიცა 2007 წელს. იგი 40-ზე მეტი კვირის განმავლობაში New York Times-ის ბესტსელერი იყო. ნათარგმნია 20-ზე მეტ ენაზე. წიგნში გამოყენებულია მესამე პირის თხრობის სტილი.

## სიუჟეტი
50 წლის ელის ჰოულენდი ჰარვარდის უნივერსიტეტში ლინგვისტიკის პროფესორია. იგი დაქორწინებულია წარმატებულ ფიზიკოსზე, ჯონ ჰოულენდზე. მათ სამი ზრდასრული შვილი ჰყავთ. ერთ დღეს, ელისი აღმოაჩენს, რომ სიტყვები ავიწყდება. მას ალცჰაიმერის დაავადების ადრეული სტადია აღმოაჩნდება. დაავადება სწრაფად მწვავდება, რაც ელისის ურთიერთობას საკუთარ ოჯახთან და სამყაროსთან საგრძნობლად ცვლის... 

## შეფასება
ბევერლი ბექჰემმა  The Boston Globe-ში დაწერა: 

ჯულია ფოქს გარისონი: 

მარკ უორნერი: 

## ადაპტაცია
Memento Films-მა და Killer Films-მა გადაიღო „ჯერ კიდევ ელისზე“ დაფუძნებული ამავე სახელწოდების ფილმი. ფილმის ძირითად როლებში მონაწილეობენ ჯულიანა მური, რომელმაც ოსკარის 87-ე დაჯილდოებაზე ოსკარი მიიღო საუკეთესო მსახიობი ქალისთვის, ალეკ ბოლდუინი, კრისტენ სტიუარტი და კეიტ ბოსუორთი.

## რესურსები ინტერნეტში
* Gordon, Alexis. "Still Alice" ( ). *University of Toronto Medical Journal*, 2010, Vol.88(1), p.&nbsp;55. See profile  - DOI: 10.5015/utmj.v88i1.1300

## სქოლიო
კატეგორია:2007 წლის რომანები
ჩხერკეთელაობა (ფილმი)

***ჩხერკეთელაობა*** () — ბრიტანული შავი იუმორის ჟანრის ფილმი, რომელიც გადაღებულია 1996 წელს დენი ბოილის მიერ. მთავარ როლს ასრულებს იუან მაკგრეგორი. გადაღებულია ირვინ უელშის ამავე სახელწოდების რომანის მიხედვით. ფილმი დიდ ბრიტანეთში გამოვიდა 1996 წლის 23 თებერვალს.

ფილმი British Film Institute-მა (BFI) 100 ყველა დროის საუკეთესო ბრიტანულ ფილმებს შორის მე-10 პოზიციაზე განათავსა. 2004 წელს, საერთო-სახალხო გამოკითხის მიხედვით, დასახელდა ყველა დროის საუკეთესო შოტლანდიურ ფილმად.

2017 წელს გამოვიდა ფილმის გაგრძელება.

## გადასაღები მოედანი 
მიუხედავად იმისა, რომ ფილმის სიუჟეტი ვითარდება ედინბურგში, ამ ქალაქში მხოლოდ ფილმის პირველი კადრებია გადაღებული. ძირითადი ნაწილი გადაღებულია გლაზგოში, ხოლო ფინალური სცენის კადრები გადაღებულია ლონდონში.

## როლებში
* იუან მაკგრეგორი — მარკ რენტონი 
* იუან ბრემნერი — დენიელ მერფი (სპადი)
* ჯონი ლი მილერი — საიმონ უილიამსონი (კაიფომანი)
* კევინ მაკიდი — ტომას მაკენტი (ტომი)
* რობერტ კარლაილი — ფრენცის ბეგბი (ფრანკო)
* კელი მაქდონალდი — დიანა კაულსტონი

## რესურსები ინტერნეტში
* 
* 
* 
* 
* 

## სქოლიო
კატეგორია:1996 წლის ფილმები
კატეგორია:ინგლისურენოვანი ფილმები
კატეგორია:დენი ბოილის ფილმები
კატეგორია:Universal Pictures-ის ფილმები
კატეგორია:ფილმები ნარკომანიის შესახებ
ლაშა ლომიძე

**ლაშა ლომიძე** (დ. 30 ივნისი, 1992, თბილისი, საქართველო) — საქართველოს მორაგბეთა ეროვნული ნაკრების მე-8 ნომერი. დღეს ლაშა ფრანგული „ბეზიერსისა“ და საქართველოს ნაკრების ღირსებას იცავს.

## ბიოგრაფია
ლაშა ლომიძე 1992 წლის 30 ივნისს საქართველოს დედაქალაქ თბილისში დაიბადა. 2012 წელს საფრანგეთში გუნდ „მონტპელიეს“ შემადგენლობაში ჩაირიცხა, 2 წლის შემდეგ კი ასევე ფრანგულ „ბეზიერსში“ გადაბარგდა. 

## რესურსები ინტერნეტში
* www.montpellier-rugby.com 
* www.lerugbynistere.fr

## სქოლიო
კატეგორია:ქართველი მორაგბეები
კატეგორია:დაბადებული 1992
კატეგორია:ცოცხალი ადამიანები
Satellite (სიმღერა)

**„Satellite“** — 2010 წელს ნორვეგიაში გამართულ ევროვიზიის სიმღერის კონკურსზე მომღერალმა ლენა მაიერ-ლანდრუტმა წარადგინა გერმანია სიმღერით „Satellite“ და ქვეყანას გამარჯვება მოუტანა.

## გერმანია 2010 წლის ევროვიზიაზე 
2010 წელს გერმანიის შესარჩევ კონკურში „Unser Star für Oslo“, რომლის ფინალიც 12 მარტს გაიმართა ერთმანეთს გამარჯვებისთვის ეცილებოდნენ ლენა და ჯენიფერ ბრაუნი, თუმცა „Satellite“ მაყურებლის ფავორიტი გახდა და შესაბამისად ამ სიმღერით წარდგნენ გერმანელები 2010 წელს.

მეორე ადგილზე გასულმა ჯენიფერმა კონკურსის შემდეგ გამარჯვებული სიმღერა ანუ, „Satellite“ დააქავერა, თუმცა განსხვავებული ვერსია.

## ევროვიზია 2010 
გერმანია „დიდი ხუთეულის“ ერთ-ერთი წევრი ქვეყანაა და შესაბამისად ლენა ყოველგვარი ნახევარ ფინალების გარეშე ფინალში მოხვდა, სადაც მაყურებლისა და ჟიურის ერთსულოვანი გადაწყვეტილებით (ხმები 50/50-ზე) 246 ქულით 2010 წლის გამარჯვებული გახდა.

1982 წლის შემდეგ ლენა გერმანიის მეორე წარმომადგენელია, რომელმაც მოიგო და მას გერმანიიდან დღემდე ყველაზე მეტი, 246 ქულა აქვს. ასევე მის კლიპს სიმღერაზე „Satellite“ ევროვიზიის YouTube-ს ოფიციალურ არხზე ყველაზე მეტი, 49 000 000 + ნახვა აქვს.

ლენა 2011 წელს, როცა გერმანია კონკურსს მასპინძლობდა ასევე წარადგენდა თავის ქვეყანას და სიმღერით „Taken By A Stranger“ 107 ქულით მე-10 ადგილი დაიკავა.

## რესურსები ინტერნეტში
* მუსიკალური ვიდეო — YouTube
* ევროვიზიის პროფილი და სიმღერის ტექსტი — Eurovision.tv

## სქოლიო
კატეგორია:2010 წლის სინგლები
კატეგორია:ევროვიზიის სიმღერები
შალვა მამუკაშვილი

**შალვა მამუკაშვილი** (დ. 2 ოქტომბერი, 1990) — საქართველოს მორაგბეთა ეროვნული ნაკრების კვაჭი. თავდაპირველად მამუკაშვილი „ყოჩებისა“ და „არმიის“ ღირსებას იცავდა. მოგვიანებით, 2012 წელს ევროპის ერთა თასზე ესპანეთის წინააღმდეგ მისი დებიუტი შედგა.

2014 წლის 24 აგვისტოს შალვა სეილ შარქსის შემადგენლობაში ჩაირიცხა. 2015 წლის 11 ნოემბერს კი „გლასგო ვარიორისში გადაინაცვლა.“

## რესურსები ინტერნეტში
* rugby.worldsport.ge

## სქოლიო
კატეგორია:ქართველი მორაგბეები
კატეგორია:დაბადებული 1990
კატეგორია:ცოცხალი ადამიანები
ებრუ იოზქანი

**ებრუ იოზქანი** ( დ. 18 ნოემბერი 1978, ანკარა, თურქეთი) — თურქი მოდელი და მსახიობი. ქართველი მაყურებლისთვის ცნობილი გახდა სერიალიდან „ნამსხვრევები“.

## ადრეული ცხოვრება და განათლება 
ებრუ იოზქანი დაიბადა 1978 წლის 18 ნოემბერს, ანკარაში. ოჯახში სულ 4 და-ძმა არიან (3 და 1 ძმა). ებრუ ყველაზე უმცროსია. მან დაამთავრა ბილკენტის უნივერსიტეტი, სადაც 21 წლიდან 25 წლამდე სწავლობდა, ხოლო შემდგომ კი ჩააბარა ანკარის უნივერსიტეტში, სადაც სწავლობდა თურქული ენის, გეოგრაფის, ისტორისა და თეატრალურის ფაკულტეტზე. მისი მიზანი გამხდარიყო მსახიობი ჯერ კიდევ პატარა ასაკიდან დაიწყო ამიტომ უნივერსიტეტში სწავლისას მან დაიწყო მონაწილეობის მიღება თეატრალურ დადგემბში, მან მონაწილეობა მიიღო რომეო და ჯულიეტა-ში სადაც „ჯულიეტა“ განასახიერა.

## კარიერა 
ებრუს დებიუტი სატელევიზიო შოუში შედგა 2006 წელს „ზამთრის ზღაპარი“, სადაც მელისა განასახიერა. მისმა სილამაზემ და დამაჯერებელმა თამაშმა პროდიუსერებისა და რეჟისორების ყურადღება მიიქცია და მის ცხოვრებაში ახალი ეპიზოდი დაიწყო. სთავაზობდნენ სხვადასხვა საპნის ოპერებში მონაწილეობას, თეატრიდან ის დიდ კინოში გადმოინაცვლა.

2010 წელს მან მონაწილეობა მიიღო სერიალში „ჩინარის ხე“, სადაც განასახიერა ბერინი მას პარტნიორობა გაუწია ნურგულ იეშილჩამ და ასევე ნეჯათ იშლერმა.

სერიალმა „როლი ჩემს ცხოვრებაში“ ებრუს ნამდვილი წარმატება მოუტანა. აქედან დაიწყო ებრუს კარიერული წინსვლა, რასაც მოჰყვა 2014 წელს საკმაოდ ცნობილი ფილმის „უბის წიგნაკი“-ის თურქული ვერსია სადაც სუნას პერსონაჟი განასახიერა. 2014 წელს, მისი მონაწილეობით გამოვიდა სერიალი „ნამსხვრევები“ სადაც დილარა გურფინარის როლი შეასრულა, მან პარტნიორობა ერკან პეტეკაიასა და ბარიშ ფალაის გაუწია. მათი ერთობლივი პროექტი საოცრად პოპულარული გახდა და ის არაერთმა უცხო ქვეყანამ შეისყიდა. გარდა ამისა, სერიალმა მრავალი ჯილდო აიღო როგორც საუკეთესო საპნის ოპერა და წარდგენილიც იყო Golden Butterfly Awards-ზე, „ნამსხვრევები“ ინდონეზიაში ყველაზე რეიტინგულ სერიალად გამოცხადდა. უკანასკნელმა სერიებმა რეიტინგის პიკს მიაღწიეს, ქართველმა მაყურებელმა სწორედ ამ სერიალით გიცნო ებრუ, ებრუმ ამ როლით მიიღო ჯილდო როგორც საუკეთესო მსახიობი დრამა ჟანრში, თამამად ჩაცმულობამ კი მას ერთ-ერთი თურქი სექს სიმბოლოს სახელი მიანიჭა.

2015 წელს მონაწილეობა მიიღო ფილმში „ქარის მოგონებები“ სადაც პარტნიორობა ტუბა ბუიუკუსტუნს და მის მეუღლეს ონურ საილაკს გაუწია ფილმის გადაღება 4 ქვეყანაში მიმდინარეობდა თურქეთში, გერმანიაში, საფრანგეთში და საქართველოში. Montreal Türk Filmleri awards-ზე კი საუკეთესო თურქული ფილმის ტიტული მიენიჭა. დღესდღეობით ებრუ არის ერთ-ერთი ცნობილი მსახიობი თურქეთში, რომელსაც ქვეყნის საზღვრებს გარეთაც იცნობენ.

## პირადი ცხოვრება 
ებრუ იოზქანი 2013 წლიდან ურთერთობაშია ასევე თურქ მსახიობ და მწერალ ერთან საბანთან, ისინი ურთიერთობას არ ასაჯარაოებდნენ, თუმცა ჟურნალისტებმა და პაპარაცებმა ისინი ერთად დაფიქსირეს საღამოზე. წყვილი ერთად ცხოვრობს და 2016 წლის 3 იანვრიდან ქორწინებაში იმყოფებიან.

## ფილმოგრაფია 
## რესურსები ინტერნეტში 
*ებრუ იოზქანი Instagram-ზე

კატეგორია:თურქი მსახიობები
კატეგორია:თურქი მოდელები
კატეგორია:დაბადებული 1978
კატეგორია:დაბადებული 18 ნოემბერი
კატეგორია:ცოცხალი ადამიანები
კატეგორია:ანკარაში დაბადებულები
გრიგორე ვიერუ

**გრიგორე ვიერუ** (; დ.  14 თებერვალი, 1935 — გ. 18 იანვარი, 2009) — მოლდოველი მწერალი და პოეტი. ის ცნობილია საბავშვო პოემებითა და წიგნები. მისი პოეზიისთვის დამახასიათებელია ბუნების ცოცხალი სცენები და პატრიოტიზმი. გრიგორე წერდა რუმინულ ენაზე.

გრიგორე 1935 წელს სოფელ პერერიტაში დაიბადა, რომელიც იმ დროს რუმინეთის ნაწილი იყო. დღეისთვის ეს სოფელი მოლდოვეთის რაიონ ბრიჩენის ეკუთვნის. მისი მშობლები პაველ და ევდოხია ვიერუები ფერმერები იყვნენ.

გრიგორე 1959 წელს რაიზა ვიერუზე დაქორწინდა. მათ ჰყავდათ ორი ვაჟი: თეოდორ და ჩალინ ვიერუები.

გრიგორე 2009 წლის 16 იანვარს, კიშინიოვში ავტო-ავარიის შედეგად გარდაიცვალა. მის დაკრძალვას დაახლოებით 10 000 არამიანი დაესწრო.

## გალერეა 

File:Grigore Vieru monument in Soroca park.jpg|გრიგორე ვიერუს ბიუსტი სოროკიში
File:Grigore Vieru din Bălți.jpg|გრიგორე ვიერუს ბიუსტი ბელცის კლასიკოსების ხეივანში. 
File:Bd. G. Vieru.JPG|გრიგორე ვიერუს ბულვარი კიშინოვში. 
File:Galati biblioteca din Eurogara CFR Calatori.jpg|გრიგორე ვიერუს ბიბლიოთეკა.

## რესურსები ინტერნეტში 
*  გრიგორე ვიერუს ბიოგრაფია 
*  
*  

## სქოლიო 
კატეგორია:დაბადებული 1935
კატეგორია:გარდაცვლილი 2009
კატეგორია:რუმინელი მწერლები
კატეგორია:მოლდოველი მწერლები
კატეგორია:მწერლები ანბანის მიხედვით
აკაკი გელოვანი

**აკაკი გელოვანი** (დ.  28 მარტი, 1923, ლალხორალი, საქართველოს სსრ — გ. 1996) — ქართველი მწერალი და მთარგმნელი. 

დაიბადა სოფელ ლალხორალში 1923 წელს. დაამთავრა თბილისის უნივერსიტეტის ფილოლოგიის ფაკულტეტი. პირველი წიგნი — ჰაინრიხ ჰაინეს „რჩეული ლირიკის“ თარგმანი 1954 წელს გამოსცა. აკაკი გელოვანს ეკუთვნის ლექსები (კრებ. „სვანური ბალადები“, 1963; „ეპიგრამები“, 1966), რომანები და მოთხრობები („დაფერფლილი დიდება“, 1961; „შოპენის გული“, 1961; „სვეტი ნათლისა“, 1965; „თეთნულდაი“, 1971; „სვანეთის თეთრი ქუდი“, 1976) და სხვა. მან ასევე თარგმნა გოეთეს, ფრიდრიხ შილერის, ჰაინრიხ ჰაინეს, ჰენრიკ იბსენის, შტეფან ცვაიგის, ანდრეას გრიფიუსის, აპოლონიოს როდოსელის და სხვათა თხზულებები.

აკაკი გელოვანის პირადი არქივი დაცულია ხელნაწერთა ეროვნულ ცენტრში. არქივი ცენტრს შემოსწირეს მისმა შთამომავლებმა 2009 წლის 26 თებერვალს. 

## ლიტერატურა
## რესურსები ინტერნეტში
* აკაკი გელოვანი — ხელნაწერთა ეროვნული ცენტრი

## სქოლიო
კატეგორია:ქართველი მწერლები
კატეგორია:ქართველი მთარგმნელები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:მესტიის მუნიციპალიტეტში დაბადებულები
აკაკი
ლაუტარი

**ლაუტარი**( — *მომღერლები*, *ინსტრუმენტალისტები*) — ემილ ლოტიანუს მიერ 1971 წელს გადაღებული ფილმი, კომპოზიტორი ევგენი დოგა. ფილმმა დიდი წარმატება მოიპოვა, განსაკუთრებით იტალიაში. ფილლმა ოთხი ჯილდო მოიპოვა, მათ შორის სან სებასტიანის ფესტივალზე 1972 წელს.

## რესურსები ინტერნეტში 
* ლაუტარი 

კატეგორია:1971 წლის ფილმები
კატეგორია:სსრკ-ის ფილმები
კატეგორია:რუმინულენოვანი ფილმები
სიმონ მაისურაძე

**სიმონ მაისურაძე** (დ. 14 სექტემბერი, 1986, თბილისი, საქართველო) — საქართველოს მორაგბეთა ეროვნული ნაკრების მორაგბე. თამაშობს კვაჭის პოზიციაზე. ამ დროისთვის იცავს „A.S. Macon Rugby“-ის ღირსებას. გარკვეული დროის განმავლობაში სარაგბო კლუბების „კლერმონტისა“ და „ბანიერის“ შემადგენლობაშიც ირიცხებოდა.

## განათლება
* 2007 წელს დაამთავრა კლერმონის ბლეზ პასკალის უნივერსიტეტის „ფრანგული ენისა და კულტურის“ ფაკულტეტი.
* 2014 პოს უნივერსიტეტში (), დაამთავრა სპორტის მართვა.
* 2011 წელს კი ლიონის უნივერსიტეტის () „ფიზიკური და მენტალური მომზადების“ ფაკულტეტი

## კარიერა
2004 — 2005 წლებში მაისურაძე საქართველოს 19 წლამდელთა ეროვნულ ნაკრების კაპიტნის სამკლაურს ატარებდა, რაგბის ახალგაზრდულ მსოფლიო ჩემპიონატზე. 2005-დან 2010 წლის ჩათვლით 57 შეხვედრა ჩაატარა საქართველოს შვიდკაცა რაგბის ნაკრების შემადგენლობაში. 2009, 2010 და 2011 წლებში გახდა საფრანგეთის უნივერსტეტული ჩემპიონი (2009 წელს კლერმონის „ბლეზ პასკალის“ („Université Blaise Pascal“) უნივერსიტეტთან ერთად. 2010 და 2011 წლებში კი ლიონის „კლოდ ბერნარის“ უნივერსიტეტთან ერთად). 2015 წელს მონაწილეობა მიიღო რაგბის მსოფლიო ჩემპიონატში, საქართველოს ნაკრების მაისურით. მაისურაძე დაოჯახებულია და ორი შვილის მამაა.

## სქოლიო
კატეგორია:ქართველი მორაგბეები
კატეგორია:დაბადებული 1986
ს
კატეგორია:ცოცხალი ადამიანები
Mossack Fonseca

**Mossack Fonseca & Co** — პანამური იურიდიული ფირმა. დაარსდა 1977 წელს იურგენ მოსაკის და რამონ ფონსეკას მიერ, შტაბ-ბინა მდებარეობს პანამაში. კომპანიას აქვს საკუთარი წარმომადგენლობა მსოფლიოს 40-ზე მეტ ქვეყანაში. 
2016 წლის აპრილში Mossack Fonseca-მ მსოფლიოს ყურადღება მიიპყრო Panama Papers-ზე გამოქვეყნებული „ოფშორული სამოთხეების“ და კლიენტების შესახებ ინფორმაციით, როდესაც აურაცხელი რაოდენობის 1970–2015 წლების დოკუმენტი პრესაში გაიჟონა.
## ისტორია და მუშაობის დარგი 
ფირმა დაარსდა 1977 წელს გერმანელი ადვოკატის იუნგენ მოსაკის მიერ, 1986 წელს მას შეუერთდა პანამელი ნოველისტი და ადვოკატი რამონ ფონსეკა, ხოლო შემდგომ მათ მიუერთდა შვეიცარიელი ადვოკატი კრისტოფ ზოლინგერი.

Mossack Fonseca-ს მუშაობის დარგია სავაჭრო სამართალი, ტრასტული მომსახურება, საინვესტიციო კონსულტაცია და საერთაშორისო ბიზნეს სტრუქტურები. კომპანია ასევე საქმიანობას ეწევა საზღვა სამართალში და ინტელექტუალური საკუთრების დაცვის სფეროში. 

## სქოლიო 
კატეგორია:საერთაშორისო სამართალი
კატეგორია:1977 წელს დაარსებული კომპანიები
Polygon

**Polygon** — ამერიკული საიტი, რომელიც აქვეყნებს სიაახლეებს, რეცენზიებს, ვიდეობსა და ინფორმაციებს ვიდეო თამაშების შესახებ, ასევე - სიახლეებს სხვადასხვა ღონისძიებებისა და გამოფენებზე. გაეშვა კომპანია Vox Media-ის მიერ 2012 წლის 24 ოქტომბერს. საიტის პერსონალი შედგება საიტების Joystiq, Kotaku-სა და The Escapist-ის ყოფილი თანამშრომლებისგან. 

## რესურსები ინტერნეტში
* 

## სქოლიო
კატეგორია:ამერიკული ბლოგები
კატეგორია:ვიდეო თამაშების ბლოგები
კატეგორია:ვიდეო თამაშების ინტერნეტ ფორუმები
კატეგორია:Vox Media
კატეგორია:ვიდეო თამაშების სიახლეების საიტები
კატეგორია:ამერიკული სიახლეების საიტები
კატეგორია:2012 წელს დაარსებული საიტები
ბორის ჯიმშირაული

**ბორის ჯიმშირაული** (დ. 22 აგვისტო, 1929, თბილისი — გ. 25 აგვისტო, 2003) — ქართველი მხატვარი.

## ბიოგრაფია
დაიბადა 1929 წლის 22 აგვისტოს, თბილისში. მხატვრის ოჯახში. ბაბუა – ბორის სმირნოვი რუსი მხატვარი იყო.

სამხატვრო განათლების მიღება ნ. ნიკოლაძის სახელობის ტექნიკუმში დაიწყო. 1951 წელს თბილისის სამხატვრო აკადემიაში ჩაირიცხა. მისი პედაგოგები იყვნენ უ. ჯაფარიძე, ს. ქობულაძე, ა. ქუთათელაძე და სხვები.

1957 წელს დაამთავრა სამხატვრო აკადემია და იმავე წელს დაიწყო მუშაობა კინოსტუდიაში, მულტიპლიკაციის მხატვრად. იმუშავა მულტიპლიკაციურ ფილმებზე: „წუნა და წრუწუნა“, „მტრობა“, „ჩხიკვთა ქორწილი“ და სხვა. კინოსტუდიაში 1963 წლამდე იმუშავა. პერიოდულად მუშაობდა სამხატვრო ფონდში. ასევე, ფერწერის პედაგოგად ნ. ნიკოლაძის სახელობის ტექნიკუმსა და სამხატვრო აკადემიაში. 1970-1981 წლებში  მუშაობდა ქუთაისში, სამხატვრო ფონდში. ძირითადად, სახელმწიფო შეკვეთებზე.

ჯიმშირაულის მხატვრობაში დიდი ადგილი უჭირავს ხატწერას.

1996-2002 წლებში მხატვარი თურქეთში მოღვაწეობდა. თურქეთიდან ჩამოსვლის შემდეგ მალევე, 2003 წლის 25 აგვისტოს, მოულოდნელად გარდაიცვალა. დარჩა ბევრი დაუსრულებელი ტილო.

## შემოქმედება
ბორის ჯიმშრაულმა უამრავი ისტორიული პირისა და საზოგადო მოღვაწის პორტრეტი შექმნა, მათ შორის: ვახტანგ გორგასალი, დავით აღმაშენებელი, თამარ მეფე, შოთა რუსთაველი, ილია ჭავჭავაძე, აკაკი წერეთელი, გალაკტიონ ტაბიძე, ნიკოლოზ ბარათაშვილი და სხვა.

თურქეთში გამგზავრების შემდეგ მხატვრის შემოქმედებაში ახალი ეტაპი დაიწყო. იქ ის, უმეტესწილად, შეკვეთებზე მუშაობდა. ქმნიდა ორიენტალისტური სტილის ნამუშევრებს.

თურქეთში ყოფნის დროს შექმნა მსოფლიო პატრიარქის, ბართლომე I-ის პორტრეტი.

ჯიმშირაული ავტორია უამრავი ხატისა. რომ შექმნილი აქვს ხატების სერია ქრისტეზე. მისი ხატწერის  ნიმუშებია: „წმ. ნიკოლოზი“, „წმ. ნინო“, „ღვთისმშობელი ყრმით“ და სხვ.

შესრულებული აქვს მრავალი ნატურმორტი.

1998 წელს, თურქეთში მოღვაწეობის დროს დაკვეთით შექმნა ტილო „რამაზანის ღამე“ (80X60 სმ. ტილო, ზეთი). სურათზე გამოსახულია თურქეთის ქუჩა, სადაც ორი მოქალაქე დოლზე დარტყმით ამცნობს მოსახლეობას დღესასწაულის მოახლოებას. ერთ-ერთი აივნიდან მოსჩანს მამაკაცის ჩალმით დახურული თავი, რომელსაც ხმაურზე გამოუხედავს. დაბლა კი ორნი დგანან და საუბრობენ.

## გალერეა
ბორის ჯიმშირაულის ზოგიერთი ნამუშევარი:

Akaki tsereteli.jpg|აკაკი წერეთელი
Baratashvili.jpg|ნიკოლოზ ბარათაშვილი
Cminda Nikolozi.jpg|წმინდა ნიკოლოზი
David Agmashenebeli.jpg|დავით აღმაშენებელი
Erekle 2.jpg|ერეკლე II
Galaqtioni.jpg|გალაკტიონი
Giorgi Saakadze.jpg|გიორგი სააკაძე
Ieso qriste.jpg|იესო ქრისტე
Patriarqi Bartolomeos.jpg|მსოფლიო პატრიარქი ბართლომე I
Shota rustaveli.jpg|შოთა რუსთაველი
Tamar mepe.jpg|თამარ მეფე
Vahtang Gorgasali.jpg|ვახტანგ გორგასალი
Vaja pshavela.jpg|ვაჟა-ფშაველა

## რესურსები ინტერნეტში
*ბორის ჯიმშირაული, საქართველოს პარლამენტის ეროვნული ბიბლიოთეკა

კატეგორია:ქართველი მხატვრები
კატეგორია:დაბადებული 22 აგვისტო
კატეგორია:დაბადებული  1929
კატეგორია:გარდაცვლილი  25 აგვისტო
კატეგორია:გარდაცვლილი 2003
Game Revolution

**Game Revolution** (ადრე **Game-Revolution**) ან GR — ვიდეო თამაშების საიტი დაარსებული 1996 წელს ქალაქ ბერკლში, კალიფორნია. შეიცავს მიმოხილვებს, პრევიუებს, სათამაშო ჩამოტვირთების ზონას, ჩიტ-კოდებს, ვებკომიქსებსა და ვიდეო თამაშების სკრინშოტებს. დღესდღეობით, იგი არის ერთ-ერთი ყველაზე ძველი მიმოხილვებისა და სიახლეების საიტი ინტერნეტსივრცეში.

## ისტორია
კალიფორნიული კორპორაცია Net Revolution, Inc დაარსდა 1996 წლის აპრილს დიუკ ფერისის მიერ, როგორც ჰოლდინგური კომპანია და როგორც მფლობელი საიტ  *Game Revolution*-ის. ფერისს ეკავა კომპანიის პრეზიდენტის თანამდებობდა. 2005 წელს Bolt Media, Inc-ის გაკოტრების შედეგად, GameRevolution შეისყიდა საიტმა CraveOnline-მა (Atomic Online-ის ერთ-ერთი დივიზია) გაურკვეველი თანხის საფასურად.  

## საიტის შესყიდვა CraveOnline-ის მიერ
Bolt Media, Inc-ის გაკოტრების მიუხედავად, საიტს ჰყავდა და დღესაც ჰყავს ათასობით ვიზიტორი.
იგი შეისყიდული იქნა გასართობი საიტ CraveOnline-ის მიერ გაურკვეველი თანხის სანაცვლოდ. ამის შესახებ გაცხადდა 2008 წლის 25 თებერვალს. შემდეგ იგი ინტეგრირებული იქნა CraveOnline-ის საზაოგადოების ფარგლებში, რომელიც აგრძელებს მოღვაწეობას დამოუკიდებელი და პოპულარული საიტის სახით.
საიტ GameRevolution  ყოველდღიურად ჰყავს ათასობით სტუმარი. 

## შიგთავსი
GameRevolution-ის პოპულრობას განსაზღვრავს მისი მრავალფეროვნება. იგი მოიცავს: მიმოხილვებს, პრევიუებს, თამაშების სქრინშოტებს, ვიდეოებს, FAQS (ხშირად დაასმული შეკითხვები), ჩამოტვირთვებს, კომიქსებს, პოდკასტებს, ჩატს, ფორუმს და ა.შ.

## რესურსები ინტერნეტში
*
*

## სქოლიო
კატეგორია:ვიდეო თამაშების განხილვების საიტები
კატეგორია:ვიდეო თამაშების ინტერნეტ ფორუმები
კატეგორია:1996 წელს დაარსებული ვებსაიტები
კატეგორია:ვიდეო თამაშების სიახლეების საიტები
Wii U

**Wii U** — ნინტენდოს მიერ შემუშავებული სახლის ვიდეო თამაშების კონსოლი და Nintendo Wii-ის მემკვიდრე.  გამოვიდა 2012 წელს Wii U გახდა პირველი მერვე თაობის ვიდეო თამაშების კონსოლი. და კონკურენციას უწევდა Sony-ს PlayStation 4-სა და Microsoft-ის Xbox One.

Wii U არის ნინტენდოს პირველი კონსოლი, რომელსაც გააჩნია მაღალი გარჩევადობის გრაფიკის მხარდაჭერა. კონსოლის მოიხმარს კონტროლერს Wii U GamePad, რომელიც აღჭურვილია ზემგრძნობიარე სენსორული ეკრანით, რაც მოთამაშეს აძლევს ახალი შეგრძნებების მიღების საშუალებას. კონტროლერზე აგრეთვე განთავსებულია — მიმართულების/სამოქმედო ღილაკები და ანლოგური ჩხირები. კონსოლს გაჩნია სამბირთვიანი  IBM Power 750 „Espresso“-ს პროცესორი, 2 გბ ოპერატიული მეხსიერება, 32-გბ მოცულობის მყარი დისკი და გრაფიკული პროცესორი AMD Radeon „Latte“.

Wii U-ზე უკუთვსებადი არის Wii-ზე გამოსული თითქმის ყველა თამაში. მას გააჩნდა Nintendo Network-ის ონლაინ და ინტეგრირებული სოციალური ქსელის სერვისების მხარდაჭერა, რაც საშუალებას აძლევდა მომხმარებლებს დაამყარებინათ ერთმანეთთან კავშირი და გაეცვალათ პროდუქტები. 

2017 წლის მარტის მონაცემით, კონსოლის გაყიდვების საერთო რაოდენობა შეადგენს 13.56 მილიონ კოპიას, ხოლო ყველაზე გაყიდვდი თამაშია Mario Kart 8 8.44 მილიონი გაყიდული ეგზეპლიარით. Wii U-ს წარმოება შეწყდა 2017 წლის იანვარში. იამვე წლის 3 მარტს Nintendo გამოუშვვა Wii U-ს მემკვიდრე Nintendo Switch. 

## გალერეა

Wii U Console and Gamepad.png|Wii U გეიმპადით
Wii U console illustration.svg|Wii U-ის გეიმპადი
Wii U Pro Controller.JPG|Wii U-ის კონტროლერი 
Wii_U_controller_illustration.svg|Wii U-ის გეიმპადი
Xbox One PS4 Wii U Size Comparison.png|Xbox One-ის, PS4-ისა და Wii U-ის ზომების შედარება

## იხილეთ აგრეთვე
*Nintendo
*GameCube
*Nintendo Wii

## რესურსები ინტერნეტში
* 
*  
*  
*  

## სქოლიო
კატეგორია:Wii U
კატეგორია:სახლის ვიდეო თამაშების კონსოლები
კატეგორია:Wii-ის აპარატული უზრუნველყოფა
კატეგორია:მერვე თაობის ვიდეო თამაშების კონსოლები
კატეგორია:Nintendo-ს კონსოლები
კატეგორია:2010-იანი წლების სათამაშოები
კატეგორია:2012 წელს წარმოდგენილი პროდუქტები
უკრაინის პრემიერ-მინისტრი

**უკრაინის პრემიერ-მინისტრი** () — უკრაინის მთავრობის ხელმძღვანელი, უკრაინის მინისტრთა კაბინეტის თავმჯდომარე, რომელიც უკრაინის აღმასრულებელი ხელისუფლების უმაღლესი ორგანოა. 

მას შემდეგ, რაც 1991 წელს უკრაინამ დამოუკიდებლობა მოიპოვა საბჭოთა კავშირისგან, ამ თანამდებობაზე 16-მა პრემიერ-მინისტრმა იმსახურა (მოვალეობის შემსრულებელი პრემიერ-მინისტრების ჩათვლით — 20). არსენი იაცენიუკი იყო პირველი პრემიერ-მინისტრი, რომელიც დაიბადა დასავლეთ უკრაინაში. 2 პრემიერ-მინისტრი დაიბადა რუსეთის საბჭოთა ფედერაციულ სოციალისტურ რესპუბლიკაში.

მოქმედი პრემიერ-მინისტრი იულია სვირიდენკო დაინიშნა 2025 წელს.

## დანიშვნა 
პრემიერ-მინისტრი პრეზიდენტის წარდგენით, ინიშნება თანამდებობაზე უკრაინის უმაღლესი რადის მიერ. რადის თანხმობა ითვლება მინიჭებულად, როდესაც საკონსტიტუციო უმრავლესობა დაუჭერს მხარს პრეზიდენტის მიერ წარდგენილ კანდიდატს. ყველაზე მეტი პარლამენტარის თანხმობა დღემდე მიუღია იულია ტიმოშენკოს, რომელიც პრემიერ-მინისტრად 2005 წლის 4 თებერვალს აირჩიეს, 373 ხმით. 

## პრემიერ-მინისტრების სია 
## სქოლიო
კატეგორია:უკრაინის პრემიერ-მინისტრები
კატეგორია:უკრაინის მთავრობა
მოლდოვის ოპერისა და ბალეტის ეროვნული თეატრი

**მოლდოვის ოპერისა და ბალეტის ეროვნული თეატრი** () — მდებარეობს კიშინოვში, ის არის აღმოსავლეთ ევროპის ბალეტისა და ოპერის ერთ-ერთი წამყვანი თეატრი. თეატრის შენობა მდებარეობს შტეფან დიდის ბულვარზე. 2012 წელს მას მიენიჭა ცნობილი მოლდოველი ოპერის მომღერლის მარია ბიეშუს სახელი.

მოლდოვის ეროვნული ოპერა 1940-იანებში წელს დაარსდა და 1956 წელს ის გახდა პროფესიული ორგანიზაცია. შემდეგი წლიდან იწყება მოლდოვური პროფესიული ბალეტის ისტორია, როდესაც 1957 წელს მოლდოველმა მოცეკვავეების ჯგუფმა ლენინგრადში მიიღო შესამამისი ცოდნა.

## რესურსები ინტერნეტში 
* ოფიციალური გვერდი

კატეგორია:მოლდოვური კულტურა
კატეგორია:ოპერა
კატეგორია:ბალეტი
კატეგორია:სსრკ-ის კულტურა
კატეგორია:თეატრები ანბანის მიხედვით
ცენტრალური ლიტვის რესპუბლიკა

**ცენტრალური ლიტვის რესპუბლიკა** (; ) — ნაწილობრივ აღიარებული ქვეყანა თანამედროვე ლიეტუვისა და ბელარუსის ტერიტორიაზე 1920-1922 წლებში. დედაქალაქი - ვილნო. ჩამოყალიბდა პოლონეთის მთავრობის მხარდაჭერით და ფაქტობრივად იყო პოლონეთის მარიონეტი ქვეყანა. პოლონეთი იყო ერთადერთი ქვეყანა, რომელმაც სცნო ცენტრალური ლიეტუვის დამოუკიდებლობა. მოგვიანებით შევიდა მის შემადგენლობაში.

## მოსახლეობა 
ქვეყნის მოსახლეობა 1920 წლისთვის შეადგენდა 0,5 მლნ-ს. ეროვნული შემადგენლობა კი ასეთი იყო:

* პოლონელები — 70 % 
* ლიეტუველები — 12,8 %
* ბელარუსები — 6 %
* ებრაელები — 4 %. 

## სიმბოლიკა 
ცენტრალური ლიტვის რესპუბლიკის გერბი მიიღეს 1920 წლის 12 ოქტომბერს, ესაა მეწამული ფარი, რომლის მარჯვენა მხარეს გამოსახულია ვერცხლისფერი არწივი (პოლონეთის ტრადიციული ჰერალდიკური სიმბოლო) და თეთრ ცხენზე ამხედრებული ვერცხლისფერი მხედარი (ლიეტუვის ტრადიციული ჰერალდიკური სიმბოლო).
დროშა წარმოადგენს მთლიან მეწამულ ნაჭერს, რომელზეც ცენტრში დატანილია გერბი.

## რესურსები ინტერნეტში
* 
* 
* 

კატეგორია:ლიეტუვის ისტორია
კატეგორია:ევროპის ისტორიული სახელმწიფოები
კატეგორია:ომებსშორისი პერიოდის ყოფილი სახელმწიფოები
ცაი

**ცაი**, *ცაჲ* — ცის ღმერთი ქართულ მითოლოგიაში (ცაიში, ცაიშვილი).

## სქოლიო
კატეგორია:ქართული მითოლოგია
აღმოსავლეთის ფრონე

**აღმოსავლეთის ფრონე**, *დვანისწყალი* — მდინარე საქართველოში, თიღვისა და ქარელის მუნიციპალიტეტებში, მტკვრის მარცხენა შენაკადი. სათავე აქვს ლიხის ქედის აღმოსავლეთ კალთაზე, ზღვის დონიდან 1705 მ-ზე. სიგრძე 41 კმ, აუზის ფართობი 231 კმ². მარცხნიდან ერთვის ტილიანი. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, არამდგრადი წყალმცირობა — ზაფხულსა და ზამთარში, წყალმოვარდნები შემოდგომაზე. საშუალო წლიური ხარჯი შესართავთან — 2,5 მ³/წმ. იყენებენ სარწყავად.

ვახუშტის მდინარე მოხსენიებული აქვს როგორც **დვანის წყალი**. უწოდებენ **დვანის ფრონესაც** (სოფელ დვანიდან ქვემოთ).

## სქოლიო
კატეგორია:შიდა ქართლის მხარის მდინარეები
კატეგორია:მტკვრის შენაკადები
კატეგორია:სამხრეთ ოსეთის დროებითი ადმინისტრაციულ-ტერიტორიული ერთეულის მდინარეები
ფრონე

**ფრონე** — მდინარეები აღმოსავლეთ საქართველოში. სათავეები აქვთ ლიხის ქედის აღმოსავლეთ კალთაზე:
* აღმოსავლეთის ფრონე
* დასავლეთის ფრონე
* შუა ფრონე

ფრონეებად მოიხსენიებიან ასევე მდინარეები ჭერათხევი (იგივე ალის წყალი) და სურამულა (იგივე სურამის წყალი). მდინარე ფცას კი ფცის ფრონეს უწოდებენ (იგივე ფცის წყალი). უმეტესად „ფრონე“ ამ მდინარეების ზემო წელებს ეწოდება. ვახუშტი ბატონიშვილი ამ მდინარეების აღწერისას აღნიშნავს:

დასავლეთ საქართველოშიც (ზემო იმერეთში) არსებობს ამ სახელის ორი მდინარე:
* ზედა ფრონე — დუმალის შენაკადი;
* ქვედა ფრონე — ყვირილის შენაკადი.

ახალციხის მუნიციპალიტეტის სოფელ აგარასთან მტკვარს ერთვის მდინარე აბანოს ხევი, რომელსაც ასევე ფრონესაც უწოდებენ.

## ლიტერატურა 
*
დასავლეთის ფრონე

**დასავლეთის ფრონე** — მდინარე საქართველოში, თიღვისა და ქარელის მუნიციპალიტეტებში, ფცის მარჯვენა მდგენელი. სათავე აქვს ლიხის ქედის აღმოსავლეთ კალთაზე, ზღვის დონიდან 1582 მ-ზე. სიგრძე 38 კმ, აუზის ფართობი 385 კმ². მარჯვნიდან ერთვის ლოპანისწყალი, ნაცარგორისღელე. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, არამდგრადი წყალმცირობა — ზაფხულსა და ზამთარში, წყალმოვარდნები შემოდგომაზე. საშუალო წლიური ხარჯი შესართავთან — 3,3 მ³/წმ. იყენებენ სარწყავად.

## სქოლიო 
კატეგორია:შიდა ქართლის მხარის მდინარეები
კატეგორია:სამხრეთ ოსეთის დროებითი ადმინისტრაციულ-ტერიტორიული ერთეულის მდინარეები
ფსევდომიქსისი

**ფსევდომიქსისი** (ფსევდო... და  — შერევა), *სევდოგამია*  — გამრავლების სპეციფიკური ფორმა. გავრცელებულია უმდაბლეს მცენარეებში (განსაკუთრებით სოკოებში). გამრავლებას წინ უძღვის შეერთება ორი ვეგეტატიური უჯრედისა, რომლებიც მოკლებულია მდედრობითი და მამრობითი სასქესო უჯრედებისათვის დამახასიათებელ დიფერენცირებას.

## ლიტერატურა
კატეგორია:მცენარეთა რეპროდუქცია
ფსევდოზუქიები

**ფსევდოზუქიები** () — ამომწყდარი ქვეწარმავლების რიგი თეკოიდების ზერიგისა. ცხოვრობდნენ ტრიასულ პერიოდში. იყვნენ როგორც 4, ისე 2 ფეხზე მოსიარულენი; ზურგის მხარეზე ჰქონდათ რქოვანი ფარებისაგან შემდგარი კანოვანი ჯავშანი. ფსევდოზუქიების უმრავლესობა პატარა ზომის ხმელეთის მტაცებლები იყვნენ. არსებობდნენ ნიანგისმაგვარი ფორმები, რომლებიც სიგრძით 5 მ აღწევდნენ. ფსევდოზუქიების ნაწილი შეეგუა ხეებზე ცხოვრებას. განამარხებული ნაშთები ცნობილია ევროპის, აზიის, ჩრდილოეთ და სამხრეთ ამერიკის ნალექებიდან. ნაპოვნია ურალისპირა მხარეში და ევროპის ჩრდილოეთ ნაწილში.

## ლიტერატურა
კატეგორია:ქვეწარმავლები
კატეგორია:გადაშენებული ქვეწარმავლები
ფსილოტოფიტები

**ფსილოტოფიტები** () — უძველეს ჭურჭლოვან მცენარეთა განყოფილება: შეიცავს ერთ რიგს () და (), რომელიც შედგება 2 გვარისაგან:  და . 

პირველი აერთიანებს 2 სახეობას, რომლებიც გავრცელებულია ორივე ნახევარსფეროს ტროპიკებსა და სუბტროპიკებში; მეორე — 10-მდე სახეობას და გავრცელებულია ძირითადად ავსტრალიაში, ტასმანიაში, ახალ ზელანდიასა და პოლინეზიის კუნძულებზე. თანამედროვე მცენარეულ საფარში ძალიან მცირე ადგილი უჭირავთ. გამოირჩევიან პრიმიტიული აგებულებით, რაც მათ უძველეს წარმოშობაზე მიუთითებს. ცხოვრობენ ეპიფიტურად ხისმაგვარ გვიმრებზე, საგოვნებსა და პალმებზე, ან ჰუმუსით მდიდარ ნიადაგზე და კლდის ნაპრალებში.

## ლიტერატურა
კატეგორია:მცენარეები
კურჩუგანის ელექტრული სადგური

მინი|კურჩუგანის ელექტრული სადგური
**კურჩუგანის ელექტრული სადგური** (, ) — მოლდოვეთის უდიდესი ელექტრული სადგური, მდებარეობს დნესტროვსკში, დნესტრისპირეთში, უკრაინის საზღვართან კუჩურგანის წყალსაცავის ნაპირზე. სადგური 1964 წლის 26 სექტემბერს გაეშვა.

სადგური გამოიმუშვებს 2,520 მეგავატ ელექტრო ენერგიას. ის მუშობს ბუნებრივი აირზე, საწვავ ნავთობზე და ნახშირზე. 2008 წელს Inter RAO UES and Moldelectrica-მანნ ხელი მოაწერა შეთანხმებას რითიც ის ნაწილობრივ ჩაეხსნა რუსეთის ერთიან ელექტრო ქსელს და 400 კილოვატი სიმძლავრის კურჩუგან-ვულკენეშტის და ვულკენეშტ-ისაჩკას გადამცემი ხაზით მიუერთდა კონტინენტური ევროპის სინქრონიზებულ ელექტრო ქსელს.

სადგურის ოპერირებას რუსული Inter RAO-ს შვილობილი მოლდოვური კომპანია Moldavskaya GRES ეწევა. ის უდიდესი ელექტრო კომპანიაა როგორც მოლდოვეთში ასევე სამხრეთ უკრაინაში. კომპანია ელექტო ენერგიის ექსპორტს ეწევა უკრაინაში რუსეთსა და რუმინეთში. კომპანიის პრივატიზება 2004 წელს მოახდინა დნეპრისპირეთის მთავრობამ, რასაც ოფიხიალური მოლდოვეთი არ აღიარებს.

## რესურსები ინტერნეტში
*კომპანიის გვერდი

## სქოლიო 
კატეგორია:მოლდოვის თბოელექტროსადგურები
როგოზენის ვერცხლის განძი

250px|მინი|თასი როგოზენიდან
**როგოზენის ვერცხლის განძი** — ძველი თრაკიული პერიოდის ვერცხლის განძი (ძვ. წ. V-IV სს). აღმოაჩინეს 1985 წელს ბულგარეთის ქალაქ როგოზენში.

1985 წელს ტრაქტორისტი ივან სავოვი, რომელიც საკუთარ ბოსტანში მუშაობდა, წამოედო ქვევრს. მან და მისმა მეუღლემ განაგრძეს ძიება და აღმოაჩინეს სხვადასხვა სახეობის ნივთები (დოქები, თასები, ჭურჭელი). ცოლ-ქმარმა გადაწყვიტეს, რომ ეს საეკლესიო ნივთები იყო, წაიღეს ისინი სახლში და გააგებინეს სოფლის მამასახლისს და გააგრძელეს მუშაობა ბოსტანში.

მამასახლისმა დარეკა საოლქო ცენტრ ვრაცაში და ისტორიულ მუზეუმში. ჩავიდნენ არქეოლოგები დაიწყეს არქეოლოგიური გათხრებისთვის მზადება და დაზვრერვითი ორმოს გათხრის დროს აღმოაჩინეს კიდევ 100 ერთეული ჭურჭელი. საერთო ჯამში აღმოაჩინეს 165 ერთეული ჭურჭელი, საერთო ჯამში 20 კგ. ესენი იყო ფიალები, 54 დოქი და 3 თასი.

არქეოლოგები ფიქრობენ, რომ ეს არის პირადი კოლექცია, რომელსაც დაახლოებით საუკუნენახევრის განმავლობაში აგროვებდა ადგილობრივი აზნაურის ოჯახი.

ჭურჭელზე გამოსახულია ფანტასტიკური (ფრთოსანი ლომები და ცხენები) და რეალისტური (ძაღლები, ჰიპოპოტამი, ფრინველები) ფიგურები. ერთ-ერთ თასზე, რომელიც სავარაუდოდ ბერძნული წარმოშობისაა, გამოსახულია ჰერაკლე და ქურუმი ავგე.

ამჟამად განძი ინახება სოფიის ისტორიულ მუზეუმში.

## რესურსები ინტერნეტში
* Журнал «Вокруг Света» Январь 1987

კატეგორია:არქეოლოგია ბულგარეთში
ოჰრიდის ლიტერატურული სკოლა

**ოჰრიდის ლიტერატურული სკოლა** — ბულგარეთის ერთ-ერთი უძველესი კულტურის ცენტრი. სკოლა დააარსა კლიმენტ ოჰრიდელმა 886 წელს ბორის I-ის ბრძანების შესაბამისად (ამჟამად ოჰრიდი მდებარეობს მაკედონიაში). IX საუკუნიდან სკოლაში გამოიყენება ახლადშექმნილი ანბანი კირილიცა, მაგრამ XII საუკუნემდე გამოიყენება ასევე გლაგოლიცა. 893 წლიდან სკოლას ხელმძღვანელობს ნაუმ ოჰრიდელი.

ნაუმისა და კლემენტის ხელმძღვანელობით სკოლაში მომზადდა 3500 მომავალი მასწავლებელი და მღვდელი. სკოლის მუშაობის ხარისხი ოდნავ დაეცა პირველი ორი ხელმძღვანელის გარდაცვალების შემდეგ, თუმცა XII საუკუნემდე სკოლა რჩებოდა სლავური კულტურის უმნიშვნელოვანეს ცენტრად. საბოლოოდ თავისი მნიშვნელობა დაკარგა 1767 წელს, როდესაც ოსმალეთის სულთანმა და კონსტანტინოპოლის პატრიარქმა გააუქმეს ოჰრიდის სამთავარეპისკოპოსო.

## იხილეთ აგრეთვე 
* პრესლავის ლიტერატურული სკოლა

## სქოლიო
კატეგორია:ბულგარული კულტურა
პანაგიურიშტეს ოქროს განძი

მინი|250პქ|პანაგიურიშტეს ოქროს განძი
**პანაგიურიშტეს ოქროს განძი** — ოქროს განძი, რომელიც აღმოჩენილია 1949 წელს ბულგარეთის ქალაქ პანაგიურიშტედან 2 კილომეტრში. განძის საერთო წონაა 6164 გრამი. შედგება 10 ოქროს ნივთისაგან.

პანაგიურიშტეს განძი ბულგარეთში აღმოჩენილ თრაკიულ არტეფაქტებს შორის ყველაზე მეტად ცნობილია განძია.

განძი ინახება სოფიის ეროვნულ ისტორიულ მუზეუმში. განძი ასევე გამოფენილია ქვეყნის სხვადასხვა ქალაქებში, ძირითადად ბურგასში. 2014 წელს განძი გამოფენილი იყო ლუვრში.

## რესურსები ინტერნეტში
* Запись рассказа братьев Дейковых, которые нашли клад в 1949 году
* Рассказ Марии Дейковой-Цветанковой об открытии золотого сокровища в Панагюриште

## სქოლიო
კატეგორია:არქეოლოგია ბულგარეთში
მეორე მსოფლიო ომთან დაკავშირებული მონუმენტები და ძეგლები ჩრდილოეთ მაკედონიაში

**II მსოფლიო ომთან დაკავშირებული მონუმენტები და ძეგლები მაკედონიაში** — იუგოსლავიური მონუმენტები და ძეგლები აგებული II მსოფლიო ომთან დაკავშირებით დღევანდელი მაკედონიის რესპუბლიკის ტერიტორიაზე იუგოსლავიის კომუნისტთა ლიგის მე-4 პრეზიდენტ იოსეპ ბროზ ტიტოს დავალებით XX საუკუნის 60-70-იან წლებში ისეთი გამოჩენილი მოქანდაკეების მიერ, როგორებიცაა დუშან ჯამონია, ვოჯინ ბაკიჩი და სხვები.

**მონუმენტებისა და ძეგლების არასრული ჩამონათვალი:**

კატეგორია:ჩრდილოეთ მაკედონიის კულტურა
თურქეთის პრემიერ-მინისტრი

**თურქეთის პრემიერ-მინისტრი** () — თურქეთის მთავრობის ხელმძღვანელი. თურქეთის პრემიერ-მინისტრი არის პოლიტიკური კოალიციის ლიდერი თურქეთის პარლამენტში (მეჯლისი) და თურქეთის მთავრობის კაბინეტის ლიდერი. ყოფილი საგარეო საქმეთა მინისტრი აჰმეთ დავუთოღლუ შეირჩა ქვეყნის პრემიერ-მინისტრად 2014 წლის აგვისტოში, რომელიც შეცვალა ამ პოსტზე რეჯეფ თაიფ ერდოღანი, რომელიც გახდა თურქეთის პრეზიდენტი 2014 წლის 28 აგვისტოს.

## ისტორია 
ოსმალეთის იმპერიის დროს, პრემიერ-მინისტრს, ეწოდა დიდი ვეზირი. მე-19 საუკუნის თანზიმათის პერიოდის შემდეგ, დიდი ვეზირის როლი უფრო ჰგავს თანამედროვე დასავლეთ ევროპის მონარქიათა პრემიერ-მინისტრების როლს. მოგვიანებით, ოსმალეთის კონსტიტუცია 1876 წელს, შეიქმნა პარლამენტი, რომ გააკონტროლოს პრემიერ-მინისტრი და ცვლილებები, რომლებიც კონსტიტუციაში მეორე საკონსტიტუციო ერის დროს შეიტანეს, რომლის თანახმად პრემიერ-მინისტრი პასუხისმგებელი იყო პარლამენტის წინაშე და არა სულთანის. და ბოლოს, რესპუბლიკის შექმნიდან, 1923 წლიდან, პრემიერ-მინისტრის დამნიშვნელი პრეზიდენტი გახდა, სულთანის ნაცვლად.

## თურქეთის პრემიერ-მინისტრების სია 
ეს არის ქრონოლოგიური სია თურქეთის პრემიერ-მინისტრების, დაარსების დღიდან, თურქეთის დამოუკიდებლობისთვის ომიდან, 1920 წლიდან. პრემიერ-მინისტრი ასევე აღმასრულებელი ხელისუფლების და მინისტრთა საბჭოს ხელმძღვანელია.

## თურქეთის პრემიერ-მინისტრების სია 1920 წლიდან დღემდე 
### დიდი ეროვნული კრების მთავრობის პრემიერ-მინისტრები (1920-1923) 
### თურქეთის პრემიერ-მინისტრები (1923 - 2018) 
## სქოლიო
კატეგორია:თურქეთის მთავრობა
*
ანა კიეველი

**ანა კიეველი** () — იაროსლავ ბრძენის სამი ქალიშვილიდან ყველაზე პატარა. საფრანგეთის მეფე ანრი I-ის ცოლი, საფრანგეთის დედოფალი.

რუსულ ისტორიოგრაფიაში ანას, ისევე როგორც იაროსლავ ბრძენის სხვა ქალიშვილებზე, არანაირი ცნობები არაა შემონახული. შესაბამისად მის ბავშვობაზე და ახალგაზრდობაზე არაფერი არ ვიცით. მოსაზრება, რომ კიევის წმინდა სოფიას ტაძრის ერთ-ერთ კედელზე გამოსახული არიან იაროსლავ ბრძენის ქალიშვილები, ჯერ კიდევ 1980-იან წლებში გახდა სადავო სპეციალისტებს შორის, რადგან მისი მდებარეობა არ შეესაბამებოდა ბიზანტიურ ტრადიციებს. მისი დაბადების თარიღიც (1024-1036 წლებს შორის პერიოდი)  ლოგიკური მსჯელობის შედეგად არის მიღებული, სავარაუდოდ ის უნდა გათხოვილიყო 15-25 წლის ასაკში. საფრანგეთში მიიჩნევენ, რომ იგი დაიბადა 1025 წელს. 

გათხოვდა სავარაუდოდ 1051 წელს. 1052 წელს შეეძინა ტახტის მემკვიდრე ფილიპ I, ხოლო შემდეგ კიდევ სამი შვილი. მეფე ანრი I-ის გარდაცვალების შემდეგ ცოლად გაყვა ვექსენის გრაფს რაულ IV-ს. 1074 წელს რაულის გარდაცვალების შემდეგ დაბრუნდა სასახლეში. უკანასკნელი დოკუმენტი, რომელზედაც იგი ხელს აწერდა თარიღდება 1075 წლით. ამ დოკუმენტში იგი მოხსენიებულია, როგორც „მეფის დედა“, ყოველგვარი სამეფო ტიტულების გარეშე. ითვლება, რომ იგი გარდაიცვალა 1075-1089 წლებს შორის პერიოდში. 

## რესურსები ინტერნეტში
* Анна Ярославна: корона для шпионки
* Анна Киевская (Анна Ярославна) 
* Древняя Русь и Франция в XI веке. Судьба русской царевны Анны Ярославны
* Анна Ярославна 
* Тимирязев В. А. Французская королева Анна Ярославна // Исторический вестник, 1894. — Т. 55. — № 1. — С. 198—209. 

კატეგორია:კიევის რუსეთი
კატეგორია:რიურიკოვიჩები
კატეგორია:საფრანგეთის დედოფლები
კატეგორია:ქალი რეგენტები
კატეგორია:ხელახლა დაქორწინებული სამეფო კონსორტები
კატეგორია:დედა დედოფლები
კატეგორია:საფრანგეთის რეგენტები